stanford-oval/wikipedia huggingface dataset:
วอลเลย์บอลเวิลด์ลีก 2016
รอบสุดท้าย > ดิวิชัน 1 > รอบแบ่งกลุ่ม (สัปดาห์ที่ 5) > กลุ่ม J1

| อันดับ | ทีม | แข่ง> ชนะ | แข่ง> แพ้ | แต้ม | เซต> ชนะ | เซต> แพ้ | เซต> อัตราส่วน | แต้ม> ชนะ | แต้ม> แพ้ | แต้ม> อัตราส่วน |
| --- | --- | --- | --- | --- | --- | --- | --- | --- | --- | --- |
| 1 |  เซอร์เบีย | 1 | 1 | 4 | 5 | 4 | 1.250 | 195 | 194 | 1.005  |
| 2 |  ฝรั่งเศส | 1 | 1 | 3 | 5 | 5 | 1.000 | 213 | 208 | 1.024  |
| 3 |  โปแลนด์ | 1 | 1 | 2 | 4 | 5 | 0.800 | 192 | 198 | 0.970 |
| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 13 ก.ค. | 18:30 | โปแลนด์   | 3–2 |   ฝรั่งเศส  | 21–25 | 17–25 | 25–17 | 28–26 | 15–12 | 106–105 | P2 P3 |
| 14 ก.ค. | 18:30 | โปแลนด์   | 1–3 |   เซอร์เบีย  | 23–25 | 20–25 | 25–18 | 18–25 |   | 86–93 | P2 P3 |
| 15 ก.ค. | 15:30 | เซอร์เบีย   | 2–3 |   ฝรั่งเศส  | 20–25 | 19–25 | 26–24 | 25–19 | 12–15 | 102–108 | P2 P3 |
รอบสุดท้าย > ดิวิชัน 1 > รอบแบ่งกลุ่ม (สัปดาห์ที่ 5) > กลุ่ม K1

| อันดับ | ทีม | แข่ง> ชนะ | แข่ง> แพ้ | แต้ม | เซต> ชนะ | เซต> แพ้ | เซต> อัตราส่วน | แต้ม> ชนะ | แต้ม> แพ้ | แต้ม> อัตราส่วน |
| --- | --- | --- | --- | --- | --- | --- | --- | --- | --- | --- |
| 1 |  บราซิล | 2 | 0 | 5 | 6 | 2 | 3.000 | 188 | 167 | 1.126  |
| 2 |  อิตาลี | 1 | 1 | 3 | 3 | 4 | 0.750 | 160 | 171 | 0.936  |
| 3 |  สหรัฐ | 0 | 2 | 1 | 3 | 6 | 0.500 | 206 | 216 | 0.954 |
| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 13 ก.ค. | 15:30 | บราซิล   | 3–0 |   อิตาลี  | 25–18 | 25–20 | 25–19 |   |   | 75–57 | P2 P3 |
| 14 ก.ค. | 15:30 | สหรัฐ   | 1–3 |   อิตาลี  | 22–25 | 25–27 | 28–26 | 21–25 |   | 96–103 | P2 P3 |
| 15 ก.ค. | 18:30 | บราซิล   | 3–2 |   สหรัฐ  | 24–26 | 21–25 | 28–26 | 25–21 | 15–12 | 113–110 | P2 P3 |
รอบสุดท้าย > ดิวิชัน 1 > รอบ 4 ทีมสุดท้าย (สัปดาห์ที่ 5)

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|   | รอบรองชนะเลิศ | รอบรองชนะเลิศ |  |  | รอบชิงชนะเลิศ | รอบชิงชนะเลิศ |  |

|  | 16 กรกฎาคม | 16 กรกฎาคม |  |  |  |  |  |
|  |   เซอร์เบีย |  3 |   |  |  |  |  |
|  |   อิตาลี |  2 |   |  |  |  |  |
|  |   |  |   |  |  |  |  |
|  |  |  |  |  | 17 กรกฎาคม | 17 กรกฎาคม |  |
|  |   |   |   |   |   เซอร์เบีย |  3 |  |
|  |   |   |   |   |   บราซิล |  0 |  |

|  |  |  |   |  |  |  |  |
|  |  |  |  |  | รอบชิงอันดับที่ 3 | รอบชิงอันดับที่ 3 |  |
|  | 16 กรกฎาคม | 16 กรกฎาคม |   |  | 17 กรกฎาคม | 17 กรกฎาคม |  |
|  |   ฝรั่งเศส |  1 |   |  |   อิตาลี |  0 |  |
|  |   บราซิล |  3 |   |  |   ฝรั่งเศส |  3 |  |
รอบสุดท้าย > ดิวิชัน 1 > รอบ 4 ทีมสุดท้าย (สัปดาห์ที่ 5) > รอบรองชนะเลิศ

| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 16 ก.ค. | 15:30 | เซอร์เบีย   | 3–2 |   อิตาลี  | 23–25 | 25–21 | 25–23 | 18–25 | 15–11 | 106–105 | P2 P3 |
| 16 ก.ค. | 18:30 | ฝรั่งเศส   | 1–3 |   บราซิล  | 16–25 | 25–23 | 26–28 | 31–33 |   | 98–109 | P2 P3 |
รอบสุดท้าย > ดิวิชัน 1 > รอบ 4 ทีมสุดท้าย (สัปดาห์ที่ 5) > รอบชิงอันดับที่ 3

| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 17 ก.ค. | 15:30 | อิตาลี   | 0–3 |   ฝรั่งเศส  | 23–25 | 21–25 | 20–25 |   |   | 64–75 | P2 P3 |
รอบสุดท้าย > ดิวิชัน 1 > รอบ 4 ทีมสุดท้าย (สัปดาห์ที่ 5) > รอบชิงชนะเลิศ

| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 17 ก.ค. | 18:30 | เซอร์เบีย   | 3–0 |   บราซิล  | 25–22 | 25–22 | 25–21 |   |   | 75–65 | P2 P3 |
วิทยุสมัครเล่น

วิทยุสมัครเล่น (อังกฤษ: Amateur radio หรือ Ham radio) คือ งานอดิเรกอย่างหนึ่งของผู้ที่มีความสนใจเกี่ยวกับการติดต่อสื่อสารด้วยการส่งคลื่นวิทยุ มีกิจกรรมประกอบด้วย การศึกษาเชิงเทคนิคเกี่ยวกับวิทยุและการติดต่อสื่อสาร และการตั้งสถานีวิทยุคมนาคมเพื่อการศึกษา การทดลอง การให้ความช่วยเหลือระหว่างกัน การพักผ่อนหรือแลกเปลี่ยนความคิดเห็นระหว่างนักวิทยุสมัครเล่นด้วยกัน นักวิทยุสมัครเล่นมักเรียกตัวเองว่า ham
กิจกรรมต่าง ๆ ของนักวิทยุสมัครเล่น

นักวิทยุสมัครเล่นติดต่อสื่อสารกันในหลายรูปแบบ โดยทั่วไปนิยมติดต่อสื่อสารกันด้วยเสียงพูด ซึ่งถ้าใช้การผสมคลื่นความถี่แบบการกล้ำความถี่ (Frequency Modulation: FM) จะได้คุณภาพของเสียงที่ดีมาก แต่หากต้องการติดต่อสื่อสารเป็นระยะทางไกลๆ โดยใช้แถบความถี่น้อยหรือมีแถบความถี่ค่อนข้างจำกัดก็จะใช้การผสมคลื่นแบบ Single Sideband (SSB) ได้ การติดต่อสื่อสารด้วยรหัสมอร์ส (Morse's code) ยังคงได้รับความนิยมอย่างมากสำหรับนักวิทยุสมัครเล่นทั่วโลก[ต้องการอ้างอิง] โดยเฉพาะอย่างยิ่งในย่านความถี่สูง (HF-High Frequency) ซึ่งจากการทดลองก็พบว่าเป็นการติดต่อสื่อสารที่ดีมากหากเทียบอัตราส่วนระหว่างสัญญาณรบกวนและสัญญาณข้อมูล[ต้องการอ้างอิง]
การติดต่อด้วยรหัสมอร์สนั้นเป็นส่วนช่วยให้นักวิทยุสมัครเล่นที่อยู่คนละประเทศ พูดคนละภาษา แต่สามารถใช้รหัสมอร์สพูดคุยหรือสื่อสารกันได้ด้วยรูปแบบที่เป็นสากล และที่สำคัญเครื่องรับ-ส่ง CW นั้นสามารถสร้างได้ง่ายอีกด้วย สำหรับการติดต่อสื่อสารในปัจจุบันที่ทันสมัยของนักวิทยุสมัคเล่นโดยอาศัยคอมพิวเตอร์เข้ามาเป็นส่วนเสริมให้การติดต่อสื่อสารแบบดิจิตอลได้รับความนิยมขึ้นเป็นอย่างมาก ซึ่งหากเป็นสมัยก่อนจะต้องใช้เครื่องมือมากมายในการติดต่อสื่อสารที่เป็นดิจิตอล ที่ผ่านมานักวิทยุสมัครเล่นเป็นผู้ริเริ่มนำระบบ Packet Radio เข้ามาใช้งาน ซึ่งต่อมาได้มีหลายๆ องค์กรนำไปพัฒนาและใช้งานให้เกิดประโยชน์มากมาย อีกทั้งนักวิทยุสมัครเล่นยังได้พัฒนาการติดต่อสื่อสารดิจิตอลอีกหลายรูปแบบ เช่น PSK31 ที่ใช้สำหรับการติดต่อสื่อสารแบบทันทีและใช้กำลังส่งที่น้อยในความถี่คลื่นสั้น (HF) WSJT ซึ่งนิยมใช้สำหรับการติดต่อสื่อสารที่สัญญาณอ่อนมากๆ โดยเฉพาะการติดต่อสื่อสารสะท้อนพื้นผิวดวงจันทร์ การติดต่อสื่อสารด้วยภาพคล้ายการส่งสัญญาณโทรทัศน์นักวิทยุสมัครเล่นก็สามารถพัฒนาขึ้นมาใช้งานได้เช่นกัน
การจับกลุ่มคุยกัน

นักวิทยุสมัครเล่นจำนวนไม่น้อยชอบที่จะพูดคุยกับนักวิทยุสมัครเล่นคนอื่น ๆ บนความถี่วิทยุเป็นประจำ โดยการคุยกันเป็นกลุ่มหลาย ๆ คน เรียกการจับกลุ่มคุยแบบนี้ว่า "Rag Chew" การคุยกันแบบนี้นับได้ว่ามีมาตั้งแต่เริ่มแรกของวิทยุสมัครเล่นเลยก็ว่าได้[ต้องการอ้างอิง]
เรื่องที่พูดคุยกันนั้นก็เป็นเรื่องทั่วๆ ไป หรือเรื่องราวเกี่ยวกับวิทยุสมัครเล่น เช่น ความรู้สายอากาศ การซ่อมแซมอุปกรณ์ต่างๆ คอมพิวเตอร์และอิเล็กทรอนิกส์ เป็นต้น
นอกจากนี้ อีกกลุ่มหนึ่งที่มีการรวมตัวกันทำกิจกรรมเกี่ยวกับวิทยุสมัครเล่น คือ กลุ่มนักศึกษาในมหาวิทยาลัยต่างๆ รวมตัวกันเป็นกลุ่มเรียกว่า "ชมรมนักวิทยุสมัครเล่น" ประจำสถาบันต่างๆ
บัตรยืนยันการติดต่อ

อ่านเพิ่มเติมหัวข้อ : บัตรยืนยันการติดต่อ
โดยทั่วไปนักวิทยุสมัครเล่นมักนิยมแลกเปลี่ยนบัตรยืนยันการติดต่อ หรือ QSL card ระหว่างกัน เพื่อที่จดบันทึกการติดต่อสื่อสารครั้งนั้นไว้ ซึ่งรางวัลต่าง ๆ ในกิจการวิทยุสมัครเล่น หลายรางวัลจำเป็นต้องใช้บัตรยืนยันการติดต่อนี้เพื่อรับรางวัล นักวิทยุสมัครเล่นบางคนก็นิยมเก็บสะสม เพราะมีความสวยงาม นอกจากการยืนยันโดยบัตรยืนยันการติดต่อแล้ว ปัจจุบันมีการยืนยันแบบอิเล็กทรอนิกส์ เช่น Logbook of the World (LoTW) จัดทำโดยสมาคมวิทยุสมัครเล่นอเมริกา (ARRL) การยืนยันแบบนี้สามารถแลกรางวัล (ที่จัดโดยสมาคม) ได้เช่นกัน
การติดต่อทางไกล (DX)

นักวิทยุสมัครเล่นหลายคนก็นิยมติดต่อกับสถานีที่อยู่ไกลออกไปจากที่อยู่ของตนเอง เช่น ติดต่อกันผ่านความถี่ย่าน HF ซึ่งสามารถติดต่อระหว่างประเทศ ระหว่างทวีปได้ทั่วโลก หรือแม้กระทั่งพยายามใช้ความถี่ย่าน VHF สามารถติดต่อได้ไกลๆ โดยเทคนิคด้านการสื่อสารแบบต่าง เช่น การติดต่อสื่อสารโดยการสะท้อนคลื่นวิทยุจากผิวพื้นดวงจันทร์ การติดต่อแบบสะท้อนฝนดาวตก เป็นต้น
การเดินทางไปติดต่อตามสถานที่ต่างๆ (DX-peditions)

มีหลายประเทศหรือหลายสถานที่ ที่มีนักวิทยุสมัครเล่นอยู่น้อยหรือไม่มีเลย ซึ่งเป็นที่ต้องการของนักวิทยุสมัครเล่นจากส่วนต่างๆ ของโลกที่ต้องการติดต่อกับสถานีวิทยุสมัครเล่นในสถานที่เหล่านี้ ซึ่งอาจมีการวมตัวกันเดินทางไปตั้งสถานีชั่วคราว เพื่อทำการติดต่อออกมาจากสถานที่เหล่านี้ ซึ่งการเดินทางไปเช่นนี้เรียกว่า DX-peditions ซึ่งถ้าเป็นการเดินทางไปยังสถานที่ที่ยากลำบากหรือมีความต้องการติดต่อกับสถานที่นั้นมาก จะสามารถติดต่อได้เป็นแสนสถานีจากทั่วทุกประเทศ ภายในระยะเวลาไม่กี่สัปดาห์
รางวัล

มีรางวัลสำหรับนักวิทยุสมัครเล่นที่สามารถติดต่อ (มักนิยมเรียกว่า "Work") กับสถานีวิทยุสมัครเล่นในส่วนต่างๆ ของโลก มากมายหลายรางวัล รางวัลที่เป็นที่นิยมได้แก่ รางวัล DX Century Club (DXCC) คือรางวัลที่ให้กับผู้ที่สามารถติดต่อและยืนยันด้วยบัตรยืนยันการติดต่อได้ 100 ประเทศขึ้นไป จากทั้งหมด 335 ประเทศ ซึ่งเป็นรางวัลที่นิยมมากที่สุด ถ้าใครได้รับรางวัลนี้ก็เป็นการพิสูจน์ว่าเป็นผู้มีทักษะและความพยายาม ในการใช้ความสามารถในการติดต่อได้หลายประเทศ (หลังจากประกาศใช้ระเบียบ กบถ.2530 แล้วผู้ได้รับรางวัลคนแรกของไทยคือ HS1CDX ในรูปแบบการสือสารผ่านสัญญาณรหัสมอร์ส (CW) เป็นลำดับที่ 6054 ของโลก 26-aug-1993) นอกจากนี้ยังมี รางวัล Work All States (WAS)สำหรับผู้ที่สามารถติดต่อครบทุกรัฐของสหรัฐอเมริกา รางวัล Work All Continents (WAC) ให้กับผู้ที่สามารถติดต่อได้ครบ 6 ทวีปของโลก  (หลังจากประกาศใช้ระเบียบ กบถ.2530 แล้วผู้ได้รับรางวัลคนแรกของไทยคือ HS1CDX ในรูปแบบการสือสารผ่านสัญญาณรหัสมอร์ส (CW) 9-jun-1992)  รางวัล Work All Zones (WAZ) มอบให้ผู้ที่ติดต่อได้ครบทุก Zone
การแข่งขัน

การแข่งขัน หรือ Contesting หรือ Radiosport คือ กิจกรรมการแข่งขันของนักวิทยุสมัครเล่นที่จัดและดำเนินการโดยนักวิทยุสมัครเล่น ซึ่งในการแข่งขันนั้น สถานีวิทยุสมัครเล่น อาจออกอากาศด้วยนักวิทยุสมัครเล่นเพียงคนเดียวหรือรวมกลุ่มกัน เพื่อจะพยายามติดต่อสถานีวิทยุสมัครเล่นอื่นๆ ให้ได้มากที่สุดภายในระยะเวลาที่กำหนด โดยในการติดต่อกันนั้นจะมีการแลกเปลี่ยนข้อมูลระหว่างกันด้วย ซึ่งกติกาการแข่งขันนั้นก็จะกำหนดความถี่ที่ใช้ในการติดต่อและข้อมูลที่ต้องแลกเปลี่ยนกันในแต่ละครั้ง ซึ่งการติดต่อแต่ละสถานีจะถูกคำนวณออกมาเป็นคะแนน ซึ่งจะนำมาจัดลำดับหลังจากจบการแข่งขัน การแข่งขันแต่ละรายการจะมีผู้สนับสนุนและกติกาแตกต่างกันออกไป ส่วนมากผลการแข่งขันจะประกาศในนิตยสารวิทยุสมัครเล่นที่เป็นที่รู้จักหรือตามเว็บไซต์ที่เกี่ยวข้องกับวิทยุสมัครเล่น นับวันจะมีจำนวนการแข่งขันเพิ่มขึ้น รวมทั้งนักวิทยุสมัครเล่นที่เข้าร่วมแข่งขันก็เพิ่มขึ้นเรื่อยๆ และนักวิทยุสมัครเล่นหลายๆ คน มักเข้าร่วมแข่งขันเป็นประจำทุกรายการ เหมือนกับว่าเป็นกิจกรรมหลักของนักวิทยุสมัครเล่นนั้น ๆ ก็ว่าได้
การตั้งสถานีติดต่อชั่วคราว (Portable)

นักวิทยุสมัครเล่นมักจะนำอุปกรณ์วิทยุสื่อสารของตนเองติดตัวไปด้วยเวลาไปเที่ยวยังสถานที่ท่องเที่ยวต่าง และจะออกอากาศหรือทำการติดต่อจากสถานที่เหล่านั้น (ต้องได้รับอนุญาตสำหรับการออกอากาศในสถานที่นอกเหนือจากที่ได้รับอนุญาต) ด้วยกำลังส่งต่ำ และสายอากาศที่สามารถติดตั้งได้ง่าย ซึ่งก็มีบ่อยครั้งที่ตั้งใจเดินทางไปยังสถานที่ที่ห่างไกลและไม่มีนักวิทยุสมัครเล่นไปออกอากาศ เพื่อเปิดโอกาสให้นักวิทยุสมัครเล่นจากที่ต่าง ๆ ได้ติดต่อเข้ามาเพื่อแลกบัตรยืนยันการติดต่อ แม้กระทั่ง นักวิทยุที่ชอบเดินทางด้วยเรือหรือเครื่องบินก็สามารถใช้เครื่องมือสื่อสารติดต่อกับนักวิทยุสมัครเล่นอื่น ๆ ได้เช่นกัน
การติดต่อด้วยกำลังส่งต่ำ (QRP)

มีนักวิทยุสมัครเล่นบางคนที่ชอบสร้างเครื่องวิทยุ รับ-ส่ง ด้วยตนเอง แบบง่าย ๆ ด้วยงบประมาณที่ไม่สูงมาก และเครื่องวิทยุ รับ - ส่ง เหล่านี้มักจะมีกำลังส่งที่ต่ำ หรือที่เรียกกันว่า QRP ซึ่งย่อมาจาก Q code ที่มีความหมายว่า "ลดกำลังส่ง" การออกอากาศด้วย QRP ใช้กำลังส่งไม่เกิน 5 วัตต์ สำหรับการติดต่อแบบ รหัสมอร์ส และไม่เกิน 10 วัตต์สำหรับการติดต่อแบบ เสียงพูด
วิทยุสมัครเล่นกับอวกาศ

ที่ผ่านมานักวิทยุสมัครเล่นได้ส่งดาวเทียมสำหรับการติดต่อสื่อสารหรือการทดลองของนักวิทยุสมัครเล่นมากกว่า 70 ดวงแล้ว ในโครงการที่ชื่อว่า  Orbiting Satellite Carrying Amateur Radio หรือ OSCAR ซึ่งบางดวงก็สามารถใช้งานด้วยการใช้เครื่องวิทยุรับ-ส่งชนิดมือถือ และสายอากาศชนิดติดกับตัวเครื่อง หรือ "rubber duck" โดยเฉพาะอย่างยิ่ง AO-51 หรือ AMSAT Echo นักวิทยุสมัครเล่นยังสามารถใช้ "ดาวเทียมธรรมชาติ" ได้แก่ ดวงจันทร์ และ ดาวตก สำหรับการสะท้อนคลื่นเพื่อการติดต่อสื่อสาร นักวิทยุสมัครเล่นยังสามารถติดต่อสื่อสารกับสถานีอวกาศนานาชาติ (International Space Station หรือ ISS) ซึ่งนักบินอวกาศเกือบทุกคนที่ประจำอยู่จะได้รับใบอนุญาตการเป็นนักวิทยุสมัครเล่นเช่นกัน โดยเฉพาะอย่างยิ่งการมีโครงการให้นักเรียนได้ติดต่อพูดคุยกับนักบินอวกาศผ่านความถี่วิทยุสมัครเล่น อีกทั้งยังสามารถใช้เป็นความถี่สำรองสำหรับสถานีอวกาศนานาชาติอีกด้วย
ระบบรายงานพิกัดอัตโนมัติผ่านวิทยุสมัครเล่น

นักวิทยุสมัครเล่น ได้ชื่อว่าเป็นนักค้นคว้าและทดลอง จนได้มีการพัฒนาระบบรายงานพิกัดอัตโนมัติผ่านวิทยุสมัครเล่น (Automatic Packet Reporting System (APRS)) ขึ้น โดยเป็นการประยุกต์ใช้อุปกรณ์ระบุพิกัดสัญญาณดาวเทียม GPS และทำการส่งพิกัดที่อยู่หรือที่ตั้งสถานีของนักวิทยุสมัครเล่น ยานพาหนะ ทั้งรถยนต์ เรือ หรือเครื่องบิน ผ่านเครือข่ายวิทยุสมัครเล่น โดยมีสถานีรับสัญญาณที่เป็นสถานีที่นักวิทยุสมัครเล่นจัดตั้งขึ้นและกระจายอยู่ตามจังหวัดต่างๆ ทั่วประเทศรับสัญญาณและส่งข้อมูลเข้าสู่ระบบอินเทอร์เน็ต และสามารถเรียนดูพิกัดดังกล่าวได้ทั่วโลก
กีฬาการค้นหาแหล่งกำเนิดสัญญาณวิทยุ (ARDF)

ARDF (Amateur radio direction finding) เป็นกีฬาการแข่งขันค้นหาสัญญาณวิทยุจากแหล่งกำเนิดสัญญาณวิทยุ ซึ่งจะต้องเดินทางจากจุดหนึ่งไปยังอีกจุดหนึ่งเพื่อค้นหาตัวส่งสัญญาณวิทยุให้ได้มากที่สุดภายในระยะเวลาที่กำหนด สามารถเล่นได้ทุกเพศทุกวัยและความพร้อมของร่างกาย โดยจำเป็นจะต้องใช้ทักษะพื้นฐานเกี่ยวกับการแพร่กระจายของคลื่นวิทยุจากสายอากาศชนิดต่างๆ ทักษะการอ่านแผนที่ การใช้เข็มทิศ และเครื่องรับสัญญาณวิทยุในการรับสัญญาณจากเครื่องส่งสัญญาณ
ข้อห้ามสำหรับกิจการวิทยุสมัครเล่น

ติดต่อกับสถานีวิทยุสมัครเล่นที่ไม่อนุญาตให้มีกิจการวิทยุสมัครเล่นในประเทศนั้น
ใช้รหัสลับในการติดต่อสื่อสาร
รับ - ส่งข่าวสารนอกเหนือไปจากกิจการวิทยุสมัครเล่น
จ้างวาน รับ - ส่งข่าวสารไปยังบุคคลที่สาม
ใช้ถ้อยคำหยาบคายในการติดต่อสื่อสาร
รับ - ส่ง ข่าวสารอันมีเนื้อหาละเมิดกฎหมายบ้านเมือง
ส่งเสียงดนตรี รายการบันเทิง หรือรายการโฆษณาทุกประเภท
การกระทำให้เกิดการรบกวนต่อการสื่อสารของสถานีอื่นโดยเจตนา เช่น การส่งสัญญาณคลื่นรบกวนประเภทต่าง ๆ ใช้ช่องสัญญาณติดต่อสื่อสารทับซ้อนกัน
ติดต่อกับสถานีวิทยุคมนาคม ที่ไม่ได้รับอนุญาต
ใช้สัญญาณเรียกขานปลอม หรือแอบอ้างใช้สัญญาณเรียกขานผู้อื่น
แย่งใช้ช่องสัญญาณในการติดต่อสื่อสาร หรือใช้ช่องสัญญาณในลักษณะยึดครอบครองเฉพาะกลุ่มบุคคล
ยินยอมให้ผู้อื่นที่ไม่มีใบอนุญาตใช้สถานีวิทยุคมนาคมหรือเครื่องวิทยุคมนาคมกระทำผิดกฎหมายวิทยุคมนาคม หรือกฎหมายอื่น ๆ ที่เกี่ยวข้อง
ไม่บันทึกการติดต่อสื่อสารในสมุดบันทึก (Log Book)
วันสำคัญ

วันที่ 18 เมษายน - วันวิทยุสมัครเล่นโลก
วันที่ 25 เมษายน - วันมาร์โคนีสากล
ดูเพิ่ม

สัญญาณเรียกขาน
วิทยุสมัครเล่นในประเทศไทย
แหล่งข้อมูลอื่น

สถานีย่อยวิทยุสมัครเล่น
กำหนดการจัดอบรมและสอบเพื่อรับประกาศนียบัตรพนักงานวิทยุสมัครเล่น
รายชื่อผู้รับใบประกาศนิยบัตรและใบอนุญาตพนักงานวิทยุสมัครเล่น เก็บถาวร 2015-09-24 ที่ เวย์แบ็กแมชชีน
สหภาพโทรคมนาคมระหว่างประเทศ (ITU)
สมาคมวิทยุสมัครเล่นแห่งประเทศไทยในพระบรมราชูปถัมภ์
วิทยุสมัครเล่น SPACE STATION
กลุ่ม American QRP
https://p1k.arrl.org/lotw/default เก็บถาวร 2011-07-25 ที่ เวย์แบ็กแมชชีน
สมาคมวิทยุสมัครเล่นจังหวัดตราด เก็บถาวร 2015-08-01 ที่ เวย์แบ็กแมชชีน
วิทยุสมัครเล่น
เครื่องส่งที่ทันสมัยของนักวิทยุสมัครเล่นต่างประเทศ
ภาพจากการส่งสัญญาณภาพ SSTV จากสถานีอวกาศนานาชาติ ในกิจกรรม Expedition 66 - ARISS Series 19 Lunar Exploration
วิสชั่น (จักรวาลภาพยนตร์มาร์เวล)

| วิชัน |
| --- | --- |
ตัวละครใน จักรวาลภาพยนตร์มาร์เวล
ปรากฏครั้งแรก: อเวนเจอร์ส: มหาศึกอัลตรอนถล่มโลก (2015)
ปรากฏครั้งสุดท้าย: "The Series Finale" (2021)  (แวนด้าวิชั่น)
เค้าโครงจาก: วิชั่น โดย สแตน ลี Roy Thomas
ดัดแปลงโดย: จอสส์ วีดอน
แสดงโดย: พอล เบ็ตตานีย์
ข้อมูลตัวละครในเรื่อง
ชื่อเต็ม: เดอะวิชัน
เผ่าพันธุ์: Synthezoid
สังกัด: อเวนเจอร์ส
อาวุธ: มายด์สโตน
คู่สมรส: แวนด้า แม็กซิมอฟฟ์
บุตร: Billy Maximoff Tommy Maximoff
ผู้สร้าง:   อัลตรอน  โทนี สตาร์ก  บรูซ แบนเนอร์ 
วิชัน (อังกฤษ: Vision; เป็นตัวละครที่แสดงโดย พอล เบ็ตตานีย์ ในภาพยนตร์แฟรนไชส์จักรวาลภาพยนตร์มาร์เวล (MCU) ซึ่งสร้างจากตัวละครมาร์เวลคอมิกส์ที่มีชื่อเดียวกัน วิชันเป็นแอนดรอยด์ที่มีร่างกายที่สร้างขึ้นโดยวายร้าย อัลตรอน ในเรื่อง อเวนเจอร์ส: มหาศึกอัลตรอนถล่มโลก (2015) โดยผสมผสานกับอัญมณีมายด์สโตน (Mind Stone) แต่ โทนี สตาร์ก และ บรูซ แบนเนอร์ ได้ใส่ความรู้สึกลงไปโดยอัปโหลดซอฟต์แวร์หลักของ AI ของสตาร์กชื่อว่า จาร์วิส โดยได้รับพลังงานจากธอร์ วิชันยังปรากฏตัวในภาพยนตร์เรื่อง กัปตันอเมริกา: ศึกฮีโร่ระห่ำโลก (2016), อเวนเจอร์ส: มหาสงครามล้างจักรวาล (2018) และละครชุดทางโทรทัศน์ของดิสนีย์+ เรื่อง แวนด้าวิชั่น (2021)
วิวาห์อลเวง (ละครโทรทัศน์ พ.ศ. 2561)

| วิวาห์อลเวง Guddan Tumse Na Ho Payega |
| --- | --- |
ประเภท: ดราม่า วีรคติ
สร้างโดย: เวท ราช ศรีวัตวาตา
เขียนโดย: มนัสวี อารยา
บทโดย: เศวตา ภารทวาช
เนื้อเรื่องโดย: เวท ราช ศรีวัตวาตา สุเธียร์ กุมาร ซิงห์ อัคริตตี อัทเรจา
กำกับโดย: ไวภาพ ซิงห์ ธาร์เมนตรา ชาร์มา
ผู้กำกับศิลป์: วิธี ทันดอน
แสดงนำ: กณิกา มันน์   นิศาน ซิงห์ มัลคานี   ซาวี ทากูร์
ผู้ประพันธ์ดนตรีแก่นเรื่อง: ปูนิต ดิซิท
ดนตรีแก่นเรื่องเปิด: Guddan Tumse Na Ho Payega
ผู้ประพันธ์เพลง: ปูนิต ดิซิท
ประเทศแหล่งกำเนิด: อินเดีย
ภาษาต้นฉบับ: ฮินดี
จำนวนฤดูกาล: 1
จำนวนตอน: 595
การผลิต
ผู้อำนวยการสร้าง: เวท ราช
ผู้กำกับภาพ: ซาเบียร์ นายัค  มุนาฟ, จีเดนทรา
ผู้ลำดับภาพ: สัญชัย ซิงห์  มานิช อุปัทยัย
กล้อง: Multi-camera
ความยาวตอน: 22 นาที
บริษัทผู้ผลิต: Shoonya Square Productions
ออกอากาศ
เครือข่าย: Zee TV (อินเดีย)  Zee Nung (ไทย)
ออกอากาศ: 3 กันยายน ค.ศ. 2018 (2018-09-03) – 26 มกราคม ค.ศ. 2021 (2021-01-26)
การแสดงที่เกี่ยวข้อง
Hitler Gari Pellam Thirumathi Hitler Mrs. Hitler Hitler Kalyana
วิวาห์อลเวง (อังกฤษ: Guddan - Tumse Na Ho Payega แปลว่า: กุดดาน, เธอทำไม่ได้!) เป็นละครโทรทัศน์อินเดีย ออกอากาศตั้งแต่วันที่ 3 กันยายน 2018 ถึงวันที่ 26 มกราคม 2021 ทางช่อง Zee TV และสตรีมมิ่งที่แพลตฟอร์ม ZEE5 ผลิตโดย Ved Raj for Shoonya Square Productions นำแสดงโดย กันนิกา มันน์ และ นิชานต์ ซิงห์ มัลกานี ออกอากาศในไทยทางช่อง ซีหนัง (Zee Nung)
เนื้อเรื่องย่อ

กุดดาน คุปตะ แต่งงานกับ อักษัต  แม้ว่าเธอจะทำให้เขารำคาญ แต่เขาก็ยังปกป้องและสนับสนุนเธอตลอดมา โดยก่อนหน้านี้ในการแต่งงาน อักษัตคิดว่ากุดดานแต่งงานกับเขาเพื่อเงินของเขา ต่อมาเขาเริ่มซาบซึ้งในความไร้เดียงสาและความเมตตาของเธอ หลังจากที่รู้ตัวว่าเขาเข้าใจผิดกับกุดดาน ต่อมาอักษัตเริ่มไว้วางใจเธอและซาบซึ้งใจ ในการที่กุดดันดูแลภรรยาของเขาอย่างดี....
นักแสดง > นักแสดงนำ

กันนิกา มันน์ รับบท กุดเดน คุปตะ จินดาล
นิชานต์ ซิงห์ มัลกานี รับบท อักษัต จินดาล
ซาวีร์ ทากูร์ รับบท อากัสยา เบอร์ลา
นักแสดง > นักแสดงสมทบ

เศวตา มหาดิค รับบท ทุรคา เจาเบย์ จินดาล
เซหริศ อาลี รับบท ลักษมี จินดาล
รัศมี คุปตะ รับบท สรัสวตี ซิงห์ จินดาล
ทัลเจียต กัวร์ รับบท อันตระ ราวัต จินดาล
เรหาน รอย รับบท ปราพ ซิงห์
ลลิต ซิงห์ รับบท กูน
ทัลจีต เสาธ์ รับบท กัลปนะ จินดาล
ศริสติ มิตรา รับบท เรวตี คุปตะ
อนุจ โกห์ลี รับบท กิชอร์ จินดาล
มายางก์ เวอร์มา รับบท วาร์ธาน จินดาล
ทริศนา วิเวก รับบท เกาศัลยา คุปตะ
ศุภสิศ จักระบอร์ตี้ รับบท ภูษาน คุปตะ
ซิกันดาร์ คาร์บันดา รับบท อวินาศ จินดาล
นีฮา ยาทัพ รับบท คงคา จินดาล
จาติน ชาห์ รับบท วิกรม ราวัต
อัญชลี อุจาเวน รับบท สันติ คุปตะ (2019)
กริมา ดิษิท รับบท สิทธิ ซิงห์
มานัน โจชิ รับบท ร็อคกี้ เจาเบย์
อชาล ทังค์วาล รับบท อังคต จินดาล
พาลัค เจน รับบท อลิษา จินดาล โกเอล
ปาวาน ซันการ์ รับบท วิกรานต์ โกเอล
อนาหิลา จันภักซ์ห รับบท ปุษปา เบอร์ลา
นิมาลา เจ จันทรา รับบท โซนาริกา เบอร์ลา: Agastya and Arushi's chachi; Money's mother (2020-2021)
ธรัสติ บานูชาลี รับบท ราศี เบอร์ลา (2020–2021)
ปราธัม กันวาร์ รับบท มานี เบอร์ลา
อภินันทัน จินดาล รับบท อารัพ จินดาล
สาลินี มาฮาล รับบท อรุซี เบอร์ลา
แหล่งข้อมูลอื่น

Guddan Tumse Na Ho Payega on ZEE5
วิวาห์อลเวง ที่อินเทอร์เน็ตมูวีเดตาเบส
วิสาหกิจเริ่มต้น

วิสาหกิจเริ่มต้น หรือ บริษัทสตาร์ตอัป (อังกฤษ: startup, startup company) คือ รูปแบบหนึ่งของการประกอบธุรกิจที่ริเริ่มโดยผู้ก่อตั้งหรือผู้ประกอบการรายบุคคลเพื่อคิดค้นตัวแบบที่ทำซ้ำและขยายขนาดได้ วิสาหกิจเริ่มต้นเน้นความสำคัญในการร่วมลงทุนทางธุรกิจ ในระยะเริ่มแรกของการดำเนินกิจการ วัตถุประสงค์หลักของวิสาหกิจเริ่มต้นคือการพัฒนาตัวแบบธุรกิจที่มีศักยภาพในการตอบสนองความต้องการของตลาด และการแก้ไขปัญหาต่าง ๆ ในชีวิตจริงแก่ผู้บริโภค โดยนำเสนอผลิตภัณฑ์หรือบริการที่เป็นนวัตกรรม มีการจัดหาพื้นที่ให้เช่าทำงานร่วมกัน บริการจัดส่งชุดวัตถุดิบอาหารพร้อมปรุง และบริการระบุชื่อเพลงผ่านโปรแกรมประยุกต์เป็นอาทิ การลงทุนเหล่านี้มักมีขนาดเล็กโดยธรรมชาติและได้รับเงินทุนจากผู้ก่อตั้งหรือกลุ่มนักลงทุนที่เชื่อมั่นในแนวคิดของวิสาหกิจหรือผู้ก่อตั้ง
วิสาหกิจเริ่มต้นต้องเผชิญกับความไม่แน่นอนสูง และมีอัตราความล้มเหลวสูง ในกรณีที่มีรายรับน้อยหรือมีค่าใช้จ่ายมาก การประกอบการวิสาหกิจเริ่มต้นมักไม่ยั่งยืนในระยะยาวหากผลิตภัณฑ์มิได้เป็นที่ต้องการของตลาดอย่างแท้จริง หรือวิสาหกิจไม่ได้รับเงินทุนเพิ่มเติมจากผู้ร่วมลงทุน อย่างไรก็ตาม วิสาหกิจเริ่มต้นส่วนน้อยที่ประสบความสำเร็จก็มีศักยภาพเพียงพอที่จะพัฒนาเป็นบริษัทที่มีขนาดใหญ่เต็มรูปแบบ ซึ่งมีคำสร้างใหม่เรียกว่า "ยูนิคอร์น" สำหรับเรียกวิสาหกิจเริ่มต้นที่มีมูลค่ากิจการตั้งแต่หนึ่งพันล้านดอลลาร์สหรัฐขึ้นไป
การประกอบการวิสาหกิจเริ่มต้น

วิสาหกิจเริ่มต้นมักเริ่มจากผู้ก่อตั้งและผู้ร่วมก่อตั้งที่มีวิธีการแก้ปัญหาเฉพาะเจาะจงอย่างใดอย่างหนึ่ง ผู้ก่อตั้งวิสาหกิจเริ่มต้นมักเริ่มการวิจัยความต้องการของตลาด (market validation) โดยสัมภาษณ์ผู้คนที่เป็นกลุ่มลูกค้าเป้าหมายเกี่ยวกับปัญหาที่ประสบ หนทางแก้ไขปัญหา และการสร้างผลิตภัณฑ์ต้นแบบเพื่อพัฒนาและทดสอบตัวแบบธุรกิจของบริษัท กระบวนการในการประกอบการวิสาหกิจเริ่มต้นอาจใช้ระยะเวลายาวนาน (ในบางกรณีอาจยาวนานกว่า 3 ปี) โดยยิ่งระยะเวลาผ่านไปนานเท่าใด การประกอบการวิสาหกิจเริ่มต้นอย่างยั่งยืนก็ยิ่งยากขึ้นตามเวลา ซึ่งเป็นผลจากโอกาสล้มเหลวที่สูงและผลลัพธ์ที่ไม่แน่นอนของการประกอบการ
วิสามานยนาม

วิสามานยนาม หรือ คำนามวิสามัญ (อังกฤษ: proper noun) คือคำนามเฉพาะของชื่อคน สัตว์ สิ่งของ และสถานที่เพื่อไม่ให้ปะปนกับคำนานทั่วไป ซึ่งคำวิสามานยนามในภาษาไทยเกิดมาจากการผสมผสานคำระหว่างวรรณกรรมฮินดู และวรรณกรรมพุทธศาสนา แตกต่างจากคำสามานยนาม (common noun) หมายถึงกลุ่มของสิ่งต่าง ๆ เช่น เมือง ดาวเคราะห์ บุคคล บริษัท หรือกรณีตัวอย่างไม่จำเพาะของกลุ่มใดกลุ่มหนึ่ง เช่น นครหนึ่ง ดาวเคราะห์ดวงอื่น บุคคลเหล่านี้ หรือบริษัทของเรา วิสามานยนามบางคำอยู่ในรูปพหูพจน์ แล้วหมายถึงสิ่งที่ถือว่าเป็นเอกลักษณ์ เช่น ครอบครัวเฮนเดอร์สัน หรืออะโซร์ส (กลุ่มเกาะ) วิสามานยนามบางคำสามารถพบในการใช้ชุดรองเช่นกัน ตัวอย่างเช่น การขยายนาม (ประสบการณ์โมซาร์ต; การผจญภัยอะโซร์สของเขา) หรือแทนสามานยนามบางคำ บทนิยามในรายละเอียดของคำนี้เป็นปัญหาและมีแบบแผนอยู่ในระดับหนึ่ง
หลักการอ่านคำวิสามานยนามจะต้องอ่านออกเสียงตามความต้องการของเจ้าของ หรือชื่อเฉพาะนั้น ๆ ซึ่งอาจถือตามความต้องการมากกว่าความถูกต้องตามหลักภาษา
ตัวอย่าง

ตัวอย่างการจำแนกคำวิสามานยนาม เช่น
ชื่อจริง นามสกุล ราชทินนามของขุนนาง ชื่อนามเดิมขุนนาง พระนามพระบรมวงศานุวงศ์ นามพระกรม ชื่อสมญานามและเฉลิมพระนามพระเจ้าแผ่นดิน รวมทั้งชื่อเฉพาะที่มีอักษรอักษรโรมันกํากับอยู่ เช่น สุวรรณภูมิ (Suvarnabhumi) นามสกุลพระราชทานที่มีอักษรโรมันกำกับ
ชื่อย่อ ชื่อนามปากกา เช่น น.ณ ปากน้ำ ของประยูร อุลุชาฎะ น.ม.ส. ของพระราชวรวงศ์เธอ กรมหมื่นพิทยาลงกรณ์
ชื่อสายพันธุ์ ชื่อวิทยาศาสตร์ เช่น ชีตาห์ (เสือ) แบล็คสวอลโล (ปลา)
ชื่อสถานที่ อาคาร สิ่งก่อสร้าง ถนน สะพาน ชื่อพระพุทธรูป เช่น จุฬาวิชช์ อังรีดูนังต์ พระพุทธชินราช
ชื่อสถานศึกษา สถานประกอบการ หน่วยงานราชการ วัด วัง เช่น ธรรมศาสตร์ สรรพากร วัดสุทัศน์
ชื่อเครื่องราชอิสริยาภรณ์ เช่น ปฐมจุลจอมเกล้าวิเศษ
ชื่อเครื่องหมายการค้า เครื่องหมายบริการ เครื่องหมายรับรอง เครื่องหมายร่วม ชื่อตราสัญลักษณ์ เช่น ซาราห์ ไมโครซอฟท์ การบินไทย 7-Eleven อย. ฮาลาล
ชื่อเฉพาะเรื่อง เฉพาะวิชา วรรณกรรม (ศิลปะ ความสามารถ วัฒนธรรม) เช่น ขนมไทยโบราณ บุญบั้งไฟ
ชื่อภูมิศาสตร์ ดาว นักษัตร เช่น ดาวพฤหัสบดี เมถุน เอเวอเรสต์ (ชื่อเทือกเขา)
ชื่อวัน ชื่อเดือน ชื่อเทศกาล ชื่อพระราชพิธี ชื่อประเภทปฏิทิน เช่น วันจันทร์ วันลอยกระทง เดือนธันวาคม จันทรคติ โสกันต์
ชื่อกฏหมาย เช่น กฏมณเฑียรบาล
ชื่อหน่วยการปกครอง เช่น ชื่อเมือง จังหวัด ประเทศ ฯลฯ เช่น กรุงเทพมหานคร ลอนดอน สุไหง-โกลก
ชื่อเฉพาะทั่วไปซึ่งยากต่อการถอดเสียงมีความจำเป็นต้องทำการทับศัพท์ เช่น สจ๊วด (Steward) หากถอดตามหลักภาษาจะกลายเป็น สตีวอร์ด ซึ่งไม่ถูกต้อง
ชื่อภาษาต่างประเทศที่นิยมใช้ คุ้นเคย หรือรู้จักกันโดยทั่วไปในภาษาไทย เช่น โอซาก้า (ขณะที่ภาษาญี่ปุ่นออกเสียง โอซะกะ)